# Jurnalul Oficial C 323A/1 oc

| | ISSN 1977-1029 |
| --- | --- |
| Jurnalul Oficial
  al Uniunii Europene | C 323A |
| | |
| Ediţia în limba română | Comunicări şi informări | Anul 581 octombrie 2015 |

ISSN 1977-1029

Jurnalul Oficial

al Uniunii Europene

C 323A

Ediţia în limba română

Comunicări şi informări

Anul 581 octombrie 2015

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Autoritatea Europeană de Asigurări şi Pensii Ocupaţionale |
| 2015/C 323A/01 | Anunț de post vacant — Ref. 1518TAAD14 | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Autoritatea Europeană de Asigurări şi Pensii Ocupaţionale

2015/C 323A/01

Anunț de post vacant — Ref. 1518TAAD14

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Autoritatea Europeană de Asigurări şi Pensii Ocupaţionale

| 1.10.2015 | RO | Jurnalul Oficial al Uniunii Europene | CA 323/1 |
| --- | --- | --- | --- |

1.10.2015

RO

Jurnalul Oficial al Uniunii Europene

CA 323/1

---

ANUNȚ DE POST VACANT

Ref. 1518TAAD14

(2015/C 323 A/01)

Autoritatea Europeană de Asigurări și Pensii Ocupaționale (EIOPA) lansează o invitație în vederea depunerii de candidaturi pentru un post de director executiv la sediul său central din Frankfurt, Germania.

Temeiul legal îl constituie Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană de asigurări și pensii ocupaționale), de modificare a Deciziei nr. 716/2009/CE și de abrogare a Deciziei 2009/79/CE a Comisiei (1).

EIOPA se află în centrul activității de supraveghere a asigurărilor și pensiilor ocupaționale în Uniunea Europeană. Autoritatea face parte din Sistemul european al supraveghetorilor financiari, care este alcătuit din trei autorități europene de supraveghere și din Comitetul european pentru risc sistemic. EIOPA este un organism independent, care acordă consiliere Parlamentului European, Consiliului Uniunii Europene și Comisiei Europene.

Responsabilitățile principale ale autorității se referă la sprijinirea stabilității sistemului financiar, a transparenței piețelor și a produselor financiare, precum și la protejarea titularilor de polițe, a membrilor regimurilor de pensii și a beneficiarilor acestora. Candidatul selectat va lucra la EIOPA, o agenție tânără a Uniunii Europene, în cadrul unei echipe internaționale, prietenoase și bine sudate, cu sediul la Frankfurt.

Informații suplimentare despre EIOPA sunt disponibile la adresa https://eiopa.europa.eu/

Director executiv

Descrierea postului

Obiectiv principal

Directorul executiv este un expert independent cu normă întreagă.

Directorul executiv gestionează autoritatea în mod curent, asigurând îndeplinirea obiectivelor acesteia și având un rol-cheie în punerea lor în aplicare, fiind un factor de schimbare în cadrul unei organizații tot mai implicate în activități de punere în aplicare și de supraveghere în sectorul asigurărilor, reasigurărilor și pensiilor ocupaționale.

Directorul executiv va răspunde de conceperea și punerea în aplicare a programului anual de lucru și va lua măsurile necesare pentru a asigura funcționarea EIOPA, inclusiv gestionarea și atenuarea riscurilor.

Directorul executiv va răspunde în fața consiliului supraveghetorilor al EIOPA, în special în fața președintelui acestuia și va prezenta consiliului supraveghetorilor, în mod periodic, rapoarte cu privire la desfășurarea activităților EIOPA și la transpunerea în practică a strategiilor adoptate.

Directorul executiv este un model care întruchipează valorile EIOPA: independență, responsabilitate, eficiență, spirit de echipă, integritate și transparență; de asemenea, este caracterizat de un puternic spirit de inițiativă, fiind automotivat, flexibil și înclinat spre învățare continuă.

Atribuții principale

Directorul executiv răspunde de gestionarea curentă a EIOPA. Directorul executiv are următoarele atribuții:

| — | este responsabil cu gestionarea autorității, care dispunea în 2014 de un buget de aproximativ 21,5 milioane EUR și de un personal alcătuit din 134 de membri, asigurând guvernanța internă eficace a autorității, inclusiv cooperarea eficientă dintre personalul EIOPA și organismele naționale competente, cu atribuții similare, din statele membre ale Uniunii Europene, și pregătește lucrările consiliului de administrație; |
| --- | --- |

—

este responsabil cu gestionarea autorității, care dispunea în 2014 de un buget de aproximativ 21,5 milioane EUR și de un personal alcătuit din 134 de membri, asigurând guvernanța internă eficace a autorității, inclusiv cooperarea eficientă dintre personalul EIOPA și organismele naționale competente, cu atribuții similare, din statele membre ale Uniunii Europene, și pregătește lucrările consiliului de administrație;

| — | conduce și motivează personalul de conducere, îndeplinește rol de lider în cultura înaltei performanțe care caracterizează autoritatea și stimulează atmosfera de lucru din cadrul acesteia; |
| --- | --- |

—

conduce și motivează personalul de conducere, îndeplinește rol de lider în cultura înaltei performanțe care caracterizează autoritatea și stimulează atmosfera de lucru din cadrul acesteia;

| — | este responsabil de punerea în aplicare a programului anual de lucru al autorității sub îndrumarea consiliului supraveghetorilor și sub controlul consiliului de administrație, stabilind și gestionând obiectivele operaționale; |
| --- | --- |

—

este responsabil de punerea în aplicare a programului anual de lucru al autorității sub îndrumarea consiliului supraveghetorilor și sub controlul consiliului de administrație, stabilind și gestionând obiectivele operaționale;

| — | ia măsurile necesare, în special adoptarea instrucțiunilor administrative interne și publicarea comunicărilor, pentru a garanta funcționarea autorității în conformitate cu regulamentul relevant; |
| --- | --- |

—

ia măsurile necesare, în special adoptarea instrucțiunilor administrative interne și publicarea comunicărilor, pentru a garanta funcționarea autorității în conformitate cu regulamentul relevant;

| — | pregătește programul de lucru multianual; |
| --- | --- |

—

pregătește programul de lucru multianual;

| — | pregătește, în fiecare an, programul de lucru pentru anul următor; |
| --- | --- |

—

pregătește, în fiecare an, programul de lucru pentru anul următor;

| — | elaborează un proiect preliminar de buget al autorității; |
| --- | --- |

—

elaborează un proiect preliminar de buget al autorității;

| — | execută bugetul autorității, în conformitate deplină cu Regulamentul financiar al Uniunii Europene, inclusiv planul multianual privind politica de personal; |
| --- | --- |

—

execută bugetul autorității, în conformitate deplină cu Regulamentul financiar al Uniunii Europene, inclusiv planul multianual privind politica de personal;

| — | în fiecare an, pregătește un proiect de raport anual care conține o secțiune privind activitățile de reglementare și de supraveghere ale autorității și o secțiune privind aspectele financiare și administrative; |
| --- | --- |

—

în fiecare an, pregătește un proiect de raport anual care conține o secțiune privind activitățile de reglementare și de supraveghere ale autorității și o secțiune privind aspectele financiare și administrative;

| — | în ceea ce privește personalul autorității, își exercită competențele stabilite în regulamentul de instituire a autorității și gestionează chestiunile legate de personal; |
| --- | --- |

—

în ceea ce privește personalul autorității, își exercită competențele stabilite în regulamentul de instituire a autorității și gestionează chestiunile legate de personal;

| — | reprezintă EIOPA și colaborează cu un număr considerabil de părți interesate, care ar putea avea obiective divergente, în condiții de presiune politică puternică. |
| --- | --- |

—

reprezintă EIOPA și colaborează cu un număr considerabil de părți interesate, care ar putea avea obiective divergente, în condiții de presiune politică puternică.

Cerințe

Criterii de eligibilitate

Pentru a fi luați în considerare, candidații trebuie să îndeplinească următoarele criterii formale de eligibilitate la data-limită de depunere a candidaturilor:

| — | Cetățenie: să fie cetățeni ai unui stat membru al Uniunii Europene și să beneficieze de drepturi depline de cetățean (2); |
| --- | --- |

—

Cetățenie: să fie cetățeni ai unui stat membru al Uniunii Europene și să beneficieze de drepturi depline de cetățean (2);

| — | să fie apți din punct de vedere fizic pentru a exercita atribuțiile aferente postului (3); |
| --- | --- |

—

să fie apți din punct de vedere fizic pentru a exercita atribuțiile aferente postului (3);

| — | Titlu sau diplomă universitară:






  (a) | să aibă un nivel de studii corespunzător unui ciclu complet de studii universitare absolvite cu diplomă, în cazul în care durata normală a studiilor universitare este de cel puțin patru ani; sau |
| --- | --- | --- |

—

Titlu sau diplomă universitară:

(a)

să aibă un nivel de studii corespunzător unui ciclu complet de studii universitare absolvite cu diplomă, în cazul în care durata normală a studiilor universitare este de cel puțin patru ani; sau

| (b) | să aibă un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, în cazul în care durata normală a studiilor universitare este de cel puțin trei ani (această experiență profesională de un an nu poate fi inclusă în experiența profesională postuniversitară menționată mai jos); |
| --- | --- |

(b)

să aibă un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, în cazul în care durata normală a studiilor universitare este de cel puțin trei ani (această experiență profesională de un an nu poate fi inclusă în experiența profesională postuniversitară menționată mai jos);

| — | Experiență profesională: să aibă cel puțin 15 ani de experiență profesională dobândită după încheierea studiilor la un nivel la care se poate avea acces pe baza calificărilor menționate anterior; |
| --- | --- |

—

Experiență profesională: să aibă cel puțin 15 ani de experiență profesională dobândită după încheierea studiilor la un nivel la care se poate avea acces pe baza calificărilor menționate anterior;

| — | Experiență profesională relevantă: din cei 15 ani de experiență profesională, cel puțin cinci ani trebuie să fi fost dobândiți în domeniul de activitate al EIOPA; |
| --- | --- |

—

Experiență profesională relevantă: din cei 15 ani de experiență profesională, cel puțin cinci ani trebuie să fi fost dobândiți în domeniul de activitate al EIOPA;

| — | Experiență într-o funcție de conducere: candidații trebuie să demonstreze că cel puțin cinci ani din experiența profesională proprie au fost dobândiți prin gestionarea directă de personal și bugete sau prin activități desfășurate în cadrul unor structuri de conducere la un nivel suficient de înalt de responsabilitate, inclusiv experiență în coordonarea unor posturi de conducere, de preferat într-un mediu multicultural; |
| --- | --- |

—

Experiență într-o funcție de conducere: candidații trebuie să demonstreze că cel puțin cinci ani din experiența profesională proprie au fost dobândiți prin gestionarea directă de personal și bugete sau prin activități desfășurate în cadrul unor structuri de conducere la un nivel suficient de înalt de responsabilitate, inclusiv experiență în coordonarea unor posturi de conducere, de preferat într-un mediu multicultural;

| — | Limbi cunoscute: să aibă o cunoaștere aprofundată a uneia dintre limbile oficiale ale Uniunii Europene și o cunoaștere satisfăcătoare a unei alte limbi oficiale; să aibă capacitatea de a lucra foarte bine în limba engleză, principala limbă de lucru în cadrul EIOPA; |
| --- | --- |

—

Limbi cunoscute: să aibă o cunoaștere aprofundată a uneia dintre limbile oficiale ale Uniunii Europene și o cunoaștere satisfăcătoare a unei alte limbi oficiale; să aibă capacitatea de a lucra foarte bine în limba engleză, principala limbă de lucru în cadrul EIOPA;

| — | Limita de vârstă: la data-limită de depunere a candidaturilor, candidatul trebuie să poată duce la bun sfârșit un mandat complet de cinci ani înainte să împlinească vârsta de pensionare. În cazul agenților temporari ai Uniunii Europene, vârsta de pensionare corespunde sfârșitului lunii în care persoana respectivă împlinește 66 de ani. |
| --- | --- |

—

Limita de vârstă: la data-limită de depunere a candidaturilor, candidatul trebuie să poată duce la bun sfârșit un mandat complet de cinci ani înainte să împlinească vârsta de pensionare. În cazul agenților temporari ai Uniunii Europene, vârsta de pensionare corespunde sfârșitului lunii în care persoana respectivă împlinește 66 de ani.

Competențe esențiale

Candidații trebuie să întrunească următoarele criterii de selecție:

| — | o bună cunoaștere a domeniilor relevante pentru activitățile desfășurate de EIOPA și experiență dovedită în sectorul financiar; |
| --- | --- |

—

o bună cunoaștere a domeniilor relevante pentru activitățile desfășurate de EIOPA și experiență dovedită în sectorul financiar;

| — | o cunoaștere temeinică a instituțiilor UE și a procesului decizional de la nivelul UE, precum și a activităților europene și internaționale relevante pentru activitățile desfășurate de EIOPA; |
| --- | --- |

—

o cunoaștere temeinică a instituțiilor UE și a procesului decizional de la nivelul UE, precum și a activităților europene și internaționale relevante pentru activitățile desfășurate de EIOPA;

| — | capacitate dovedită de a lua decizii atât la nivel strategic, cât și operațional; |
| --- | --- |

—

capacitate dovedită de a lua decizii atât la nivel strategic, cât și operațional;

| — | experiență îndelungată și capacitatea de a conduce și de a motiva pe alții, folosind competențe solide de gestionare a resurselor umane, o echipă multiculturală alcătuită din persoane cu funcții de conducere, din experți și din personal auxiliar; |
| --- | --- |

—

experiență îndelungată și capacitatea de a conduce și de a motiva pe alții, folosind competențe solide de gestionare a resurselor umane, o echipă multiculturală alcătuită din persoane cu funcții de conducere, din experți și din personal auxiliar;

| — | experiență îndelungată în gestionarea resurselor bugetare, financiare și/sau a resurselor umane în context național, european și/sau internațional; |
| --- | --- |

—

experiență îndelungată în gestionarea resurselor bugetare, financiare și/sau a resurselor umane în context național, european și/sau internațional;

| — | excelente abilități de colaborare în rețea, aptitudini interpersonale și de comunicare, inclusiv capacitatea de a relaționa și de a colabora cu actorii relevanți din interiorul și din afara spațiului UE. |
| --- | --- |

—

excelente abilități de colaborare în rețea, aptitudini interpersonale și de comunicare, inclusiv capacitatea de a relaționa și de a colabora cu actorii relevanți din interiorul și din afara spațiului UE.

Alte competențe care constituie un avantaj

| — | experiență dovedită în domeniul asigurărilor și/sau al pensiilor ocupaționale, îndeosebi în materie de reglementare și/sau de supraveghere a sectorului financiar; |
| --- | --- |

—

experiență dovedită în domeniul asigurărilor și/sau al pensiilor ocupaționale, îndeosebi în materie de reglementare și/sau de supraveghere a sectorului financiar;

| — | experiență profesională dovedită într-un mediu multicultural. |
| --- | --- |

—

experiență profesională dovedită într-un mediu multicultural.

Locul de desfășurare a activității

Frankfurt pe Main, Germania.

Grupa de funcții și gradul

AD 14.

Salariu lunar de bază

13  322,22 EUR plus alocații specifice, după caz (a se vedea rezumatul condițiilor de angajare de mai jos).

Data de începere a activității

1 aprilie 2016.

Selecția și numirea

În vederea desfășurării procedurii de selecție, se va constitui un comitet de selecție. Comitetul de selecție va analiza candidaturile eligibile în funcție de criteriile de selecție. În urma acestei analize, comitetul de selecție va invita un număr de maximum șase candidați eligibili, care îndeplinesc cerințele în cea mai mare măsură, la un interviu de preselecție structurat cu comitetul de selecție. De asemenea, candidații preselectați de comitetul de selecție vor fi convocați să participe la teste organizate, pe parcursul unei zile, într-un centru de evaluare pentru funcții de conducere la nivel înalt.

În urma interviurilor și a rezultatelor evaluării competențelor manageriale/de conducere, comitetul de selecție va întocmi o listă scurtă cu un număr maxim de trei candidați corespunzători, care va fi comunicată consiliului supraveghetorilor al EIOPA. Includerea pe această listă nu garantează numirea în funcție.

Candidații care figurează pe lista scurtă vor fi invitați ulterior să susțină un interviu de selecție cu consiliul supraveghetorilor al EIOPA. Candidații invitați vor fi intervievați de consiliul supraveghetorilor în cadrul unor sesiuni cu durate de timp egale: 15 minute pentru prezentare și până la 45 de minute dedicate întrebărilor din partea consiliului supraveghetorilor al EIOPA și răspunsurilor candidaților, asigurându-se egalitatea de șanse.

În urma procedurii descrise mai sus, consiliul supraveghetorilor va adopta decizia de selecție.

Candidații ar putea fi invitați la o audiere în cadrul Parlamentului European.

Candidatul selectat de consiliul supraveghetorilor va fi numit după confirmarea de către Parlamentul European.

Condiții de încadrare în muncă

Directorul executiv va fi numit ca membru al personalului EIOPA, în calitate de agent temporar cu gradul AD 14, în conformitate cu articolul 2 litera (a) din Regimul aplicabil celorlalți agenți ai Comunităților Europene, pentru o perioadă de cinci ani care poate fi reînnoită o dată.

Directorul executiv poate fi revocat doar în urma unei decizii a consiliului supraveghetorilor.

Rezumatul condițiilor de angajare

| 1. | Salariile sunt scutite de impozite naționale, fiind supuse în schimb unui impozit comunitar plătit la sursă. |
| --- | --- |

1.

Salariile sunt scutite de impozite naționale, fiind supuse în schimb unui impozit comunitar plătit la sursă.

| 2. | Concediu anual calculat pe baza a două zile pe lună calendaristică, la care se adaugă zile suplimentare în funcție de grad și de distanța dintre locul de angajare și locul de origine, precum și o medie de 15 sărbători legale anuale recunoscute de EIOPA. |
| --- | --- |

2.

Concediu anual calculat pe baza a două zile pe lună calendaristică, la care se adaugă zile suplimentare în funcție de grad și de distanța dintre locul de angajare și locul de origine, precum și o medie de 15 sărbători legale anuale recunoscute de EIOPA.

| 3. | Formare generală și tehnică relevantă, plus oportunități de dezvoltare profesională. |
| --- | --- |

3.

Formare generală și tehnică relevantă, plus oportunități de dezvoltare profesională.

| 4. | Dreptul la pensie în sistemul de pensii al UE (după acumularea a 10 ani de încadrare). |
| --- | --- |

4.

Dreptul la pensie în sistemul de pensii al UE (după acumularea a 10 ani de încadrare).

| 5. | Înscrierea în Sistemul comun de asigurări de sănătate al UE, asigurare împotriva riscurilor de accident și de boală profesională, ajutor de șomaj și alocație de invaliditate, precum și asigurare de călătorie. |
| --- | --- |

5.

Înscrierea în Sistemul comun de asigurări de sănătate al UE, asigurare împotriva riscurilor de accident și de boală profesională, ajutor de șomaj și alocație de invaliditate, precum și asigurare de călătorie.

În funcție de situația familială personală și de locul său de origine, persoana angajată ar putea avea dreptul, în plus, la:

| 6. | alocație de expatriere; |
| --- | --- |

6.

alocație de expatriere;

| 7. | alocație pentru locuință; |
| --- | --- |

7.

alocație pentru locuință;

| 8. | alocație pentru copiii aflați în întreținere; |
| --- | --- |

8.

alocație pentru copiii aflați în întreținere;

| 9. | alocație școlară; |
| --- | --- |

9.

alocație școlară;

| 10. | alocație de instalare și dreptul la rambursarea cheltuielilor de mutare; |
| --- | --- |

10.

alocație de instalare și dreptul la rambursarea cheltuielilor de mutare;

| 11. | diurnă temporară inițială; |
| --- | --- |

11.

diurnă temporară inițială;

| 12. | alte beneficii. |
| --- | --- |

12.

alte beneficii.

Procedura de depunere a candidaturii

Pentru a asigura valabilitatea candidaturilor, persoanele interesate trebuie să depună o scrisoare de intenție și un Curriculum Vitae (CV) în limba engleză. Este preferabil ca CV-ul să fie completat pe baza modelului de CV Europass (4). Candidaturile incomplete vor fi respinse.

În această etapă nu trebuie trimise documente justificative (de exemplu copii legalizate ale diplomelor/certificatelor, referințe, dovezi privind experiența profesională, privind îndeplinirea obligațiilor de natură administrativă, civilă, judiciară etc.), însă acestea trebuie prezentate, la cerere, într-o etapă ulterioară a procedurii.

Pentru a facilita procedura de selecție, corespondența cu candidații privitoare la acest post vacant se va efectua în limba engleză.

Candidații sunt invitați să își trimită candidatura prin e-mail la adresa: 1518TAAD14@eiopa.europa.eu

Persoana de contact pentru orice informații suplimentare privind procedura de selecție:

Coordonator Resurse Umane

Fatima Diago Villescas

Tel. + 49 6995111967

E-mail: 1518TAAD14@eiopa.europa.eu

Data-limită

Candidaturile trebuie trimise prin e-mail cel mai târziu până la data de 30 octombrie 2015 (data e-mailului), ora 23.59 (ora Europei Centrale).

EIOPA își rezervă dreptul de a prelungi data-limită de depunere a candidaturilor pentru acest post vacant exclusiv prin publicarea unui anunț pe site-ul EIOPA.

Egalitatea de șanse

EIOPA aplică politica egalității de șanse și a nediscriminării în conformitate cu articolul 1 litera (d) din Statutul funcționarilor Uniunii Europene.

Independență și declarația de interese

În conformitate cu articolele 11 și 11a din Statutul funcționarilor și cu articolul 11 din Regimul aplicabil celorlalți agenți ai Comunităților Europene, candidatul selectat trebuie să semneze o declarație privind conflictele de interese înainte de a fi angajat. În special, candidatului selectat i se va solicita să dea o declarație prin care se angajează să acționeze în mod independent, în interes public, precum și o declarație cu privire la orice interese care ar putea aduce atingere independenței sale. Candidații trebuie să își confirme disponibilitatea de a da aceste declarații atunci când își depun candidatura.

Având în vedere natura specifică a funcției, candidaților invitați la interviurile de preselecție li se va solicita să semneze o declarație cu privire la interesele lor actuale sau viitoare, care ar putea aduce atingere independenței lor.

În conformitate cu articolul 16 din Statutul funcționarilor, aplicat prin analogie în conformitate cu articolul 11 din Regimul aplicabil celorlalți agenți ai Comunităților Europene, directorul executiv, după părăsirea funcției este obligat să respecte în continuare obligația de a manifesta integritate și discreție în ceea ce privește acceptarea anumitor funcții sau beneficii.

Această prevedere include obligația de a informa consiliul de administrație al EIOPA cu privire la intenția de a exercita o activitate profesională, remunerată sau nu, în termen de doi ani de la data încetării raporturilor de muncă. În cazul în care respectiva activitate are legătură cu activitatea exercitată de directorul executiv în cauză în decursul ultimilor trei ani de lucru și poate fi incompatibilă cu interesele legitime ale EIOPA, consiliul de administrație poate, în interes de serviciu, fie să interzică exercitarea activității respective, fie să impună respectarea anumitor condiții, pe care le consideră adecvate.

Informații importante pentru candidați

Se atrage atenția candidaților că deliberările comitetelor de selecție sunt confidențiale. Candidaților nu le este permis să îi contacteze personal pe membrii comitetului de selecție. Orice contact stabilit de candidați sau de părți terțe, menit să îi influențeze pe membrii comitetului de selecție în ceea ce privește selecția, constituie un motiv de excludere din procedura de selecție.

Protecția datelor cu caracter personal

EIOPA se va asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (5). Acest lucru se aplică în special în ceea ce privește confidențialitatea și securitatea acestor date.

Notă: În cazul în care există discrepanțe între diferitele versiuni lingvistice, se va considera corectă versiunea în limba engleză.

---

(1)  JO L 331, 15.12.2010, p. 48.

(2)  Înainte de a fi numit, candidatului selectat i se va cere să prezinte un certificat eliberat de o autoritate competentă, care să ateste că nu are cazier judiciar.

(3)  Înainte de a fi numit, candidatul selectat va fi supus unui control medical de către personalul medical al instituției, cu scopul ca aceasta să aibă certitudinea privind respectarea prevederilor articolului 12 alineatul (2) litera (d) din Regimul aplicabil celorlalți agenți ai Comunităților Europene.

(4)  CV-ul Europass poate fi descărcat de pe site-ul: http://europass.cedefop.europa.eu/htm/index.htm

(5)  JO L 8, 12.1.2001, p. 1.

---